b'\n_START_ARTICLE_\nDinosaurenes planet\n_START_SECTION_\nHandling\n_START_PARAGRAPH_\nDa romskipet Oddysey n\xc3\xa6rmer seg en ukjent planet, klarer mannskapet s\xc3\xa5vidt \xc3\xa5 redde seg ut f\xc3\xb8r skipets atomreaktor eksploderer. De overlevende lander i \xc2\xablivb\xc3\xa5ten\xc2\xbb utstyrt med v\xc3\xa5pen og forsyninger. Vel nede p\xc3\xa5 den ukjente planeten blir de angrepet av vesener som ligner p\xc3\xa5 forhistoriske kjempe\xc3\xb8gler. De oppdager at \xc3\xb8glene er planetens herskende livsform. For \xc3\xa5 unnslippe de blodt\xc3\xb8rstige dinosaurene skj\xc3\xb8nner gruppen etterhvert at de m\xc3\xa5 begi seg opp i h\xc3\xb8yden slik at de kan holde stand for de st\xc3\xb8rste \xc3\xb8glen, samt vente p\xc3\xa5 redningsaksjonen.\n_START_SECTION_\nOm filmen\n_START_PARAGRAPH_\nEn lavbudsjettfilm med et B-preg. Det meste av finansene gikk til filmeffektene, noe som gjorde at filmskaperen m\xc3\xa5tte ansette ukjente skuespillere. Til tross for d\xc3\xa5rlige kritikker vant filmen i 1980 en Saturn Award i kategorien \xc2\xabbeste film produsert p\xc3\xa5 budsjett under $1 million\xc2\xbb.  _NEWLINE_Filmens begynnelsen gir assosiasjoner til Apeplaneten.'